**REFERAT FRA MØTE I SANDEFJORD ROTARY KLUBB**

**Tid: 09.09. 2015 kl. 18.30**

**Sted:** Rotaryrommet, Rica Park Hotel Sandefjord

**Til stede:** 23 medlemmer \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Møtet ble ledet av president Morten Feen som ønsket velkommen og orienterte om Rotarysaker.

Det var ingen 3 minutt-foredrag denne kvelden.

Kveldens hovedprogram var besøk av guvernør Bjørn Aas, Stavern og assisterende guvernør Dag Tvedt.

Guvernør Bjørn Aas holdt foredrag om bl.a. erfaringer fra Rotary, samt fra sin opplæring til guvernør.

Hans mål og tips til klubbene for året som guvernør var bl.a.:

* Spre mer informasjon om Rotary og øke forståelsen for hva målet for Rotary er, hva står egentlig Rotary for ?
* Styrke det indre liv i klubbene. Utveksle erfaringer, ta samfunnsansvar, samt utvikle ledere
* Rotary er i endring hvordan bygge opp et godt omdømme ?
* Styrke ungdomsutvekslingen gjennom bl.a. skolebesøk, sosiale medier m.m.
* Ryla – kursopplegg for ungdom. La ungdommen komme tilbake til klubbene og fortelle   
  Bruk ungdommene som har vært utenlands til å presentere og selge shelterboxer på markedsdager o.l. i byene
* Hvordan få tak i yngre medlemmer ? Sammensetningen av unge og eldre er en ressurs for klubbene.
* Oppfordrer til ajourføring av klubbenes hjemmeside. Klubbene må kunne vise seg frem som en åpen organisasjon. Dette gir godt omdømme.
* Klubbene må få bedre kontakt med media. Vær konkrete/direkte på temaet
* Klubbene bør poengtere faddernes oppgaver og ansvar, og sørge for ajourførte fadderlister, slik at alle medlemmene har en fadder.

Guvernøren avsluttet sitt innlegg med hvorfor han selv var blitt medlem av Rotary;

Som Rotarianer er du medlem av en frivillig organisasjon, som tar grep både lokalt og internasjonalt for å være med på å jobbe for en bedre verden.

Fine ord, interessant møte med servering av kaffe og kringle underveis.

Guvernør og ass. Guvernør ble begge overrakt en flaske vin av presidenten, som etter dette takket for oppmøtet og minnet om neste møte i SRK 16.09.15.

Møtet ble som vanlig hevet kl. 19.30.

Referent:  
Elisabeth Teien 10.09.15